《秋夜柬顾茂伦》
明代·顾樵

秋声无深浅，深浅在人心。但使闻者悲，不辨鸣者音。

月落林影翻，夜半惊栖禽。入秋思梦短，起坐还披襟。

遇物悲在昔，事往情更深。安知来日愁，追念不及今。

我有万种恨，并入秋风吟。哀乐境所遇，岂必雍门琴。

作者简介：明末清初江南吴江人，字樵水，一作樵木，号若耶居士。明崇祯间举人。有诗名，善画山水，兼擅书法。有诗书画三绝之誉。与族人顾有孝、同里徐松之并称高人。